Z A P I S N I K
31. sjednice Vijeća Gradske četvrti Novi Zagreb - istok 
održane 29. kolovoza 2019. u zgradi Područnog ureda Gradske uprave Novi Zagreb, Zagreb, Avenija Dubrovnik 12, velika dvorana – III kat. 
s početkom u 17.00 sati

Nazočni članovi Gradske četvrti Novi Zagreb - istok: Milenko Arapović, Nada Bašić, Ratko Bedeković (od 17.15), Renata Bedeković, Igor Bočkaj, Teodor Celakoski (od 17.17), Frane Knezović (do 18.15), Nevenka Lasić, Dario Laštre (do 18.15), Vedran Markoš (do 17.35), Mirela Mikić Muha, Željka Novak, Ljerkica Perešin, Zoran Rotim, Zvonimir Rukavina (do 18:15), Imran Srebreniković (do 18.19).

Nenazočni članovi Gradske četvrti Novi Zagreb – istok: Frane Barbarić (opravdao izostanak), Maja Baturić (opravdala izostanak) i Sanja Kovačević.

Nazočni iz Gradskog ureda za mjesnu samoupravu: Suzana Ječ – voditeljica Područnog odsjeka Novi Zagreb – istok  i Tatjana Banek – stručna referentica. 

Drugi nazočni: Nataša Spevec i Tamara Vidaček.

Sjednicu otvara Milenko Arapović, predsjednik Vijeća Gradske četvrti Novi Zagreb - istok i pozdravlja sve nazočne.
Predsjednik konstatira da je na sjednici nazočno 16 članova Vijeća, čime su stečeni uvjeti za raspravu i pravovaljano odlučivanje.

USVAJANJE ZAPISNIKA

Prije utvrđivanja dnevnog reda, predsjednik otvara raspravu o zapisniku 30. sjednice Vijeća Gradske četvrti Novi Zagreb - istok. Informira prisutne da nisu zaprimljene primjedbe na zapisnik.
Vijeće Gradske četvrti novi Zagreb – istok jednoglasno (14 glasova „ZA“) usvaja zapisnik s 30. sjednice vijeća

USVAJANJE DNEVNOG REDA

Predsjednik Vijeća Milenko Arapović otvara raspravu o prijedlogu dnevnog reda. Informira prisutne o prijedlogu nadopune dnevnog reda točkama koje su naknadno zaprimljene, te zbog važnosti za gradsku četvrt predlaže da se usvoji novi, prošireni dnevni red. Napominje da su zaprimljena tri prijedloga za dopunu dnevnog reda od članice vijeća Mirele Mikić Muha. Predlaže da o njenim prijedlozima vijeće raspravi pod točkom razno, iz razloga što već postoje odgovori na njena traženja.

Članica Vijeća Mirela Mikić Muha napominje da se svi dobro sjećaju teksta prisege. Ustav RH, članak 70., kaže kako svatko ima pravo na zdrav život, te je svatko dužan u sklopu svojih ovlasti i djelatnosti osobitu skrb posvećivati zaštiti zdravlja ljudi, prirode i okoliša. Ističe da se sve tri točke predložene za dopunu dnevnog reda odnose se na ljudsko zdravlje i zaštitu okoliša. Moli da se prema Statutu Grada Zagreba glasa o dopuni dnevnog reda, te da se glasa o svakoj točki pojedinačno.
Predsjednik Vijeća Milenko Arapović odgovara da je Vijeće već pokrenulo aktivnosti po predloženim točkama, te će pod točkom razno podnijeti izvješće o istim. Predlaže da se usvoji predloženi dnevni red, a da o točkama predloženim od strane članice vijeća rasprave pod točkom razno.

Član Vijeća Zvonimir Rukavina postavlja pitanje da li gosti koji nisu članovi Vijeća smiju snimati sjednicu.

Predsjednik Vijeća Milenko Arapović odgovara da nije niti primijetio da se snima sjednica. Sjednice su javne.

Članica Vijeća Mirela Mikić Muha moli da prema Statutu Grada Zagreba glasa o svakoj pojedinoj točki dopune dnevnog reda.

Predsjednik Vijeća Milenko Arapović predlaže dva prijedloga, da se pod točkom razno iskomentiraju zamolbe članice vijeća, i drugi da se uvrste kao zasebne točke dnevnog reda.

/Članovi Vijeća Ratko Bedeković i Teodor Celakoski pristupili sjednici./

Predsjednik Vijeća Milenko Arapović stavlja na glasovanje prijedlog da se usvoji predloženi dnevni red, te da se o zahtjevima članice Vijeća raspravi pod točkom razno.

Vijeće Gradske četvrti Novi Zagreb - istok većinom glasova (11 „ZA“ i 4 „PROTIV“) donosi sljedeći

DNEVNI  RED

	1. 
	Izvješće Mandatnog povjerenstva o prestanku obnašanja dužnosti člana Vijeća Gradske četvrti Novi Zagreb - istok na temelju ostavke i početku obnašanja dužnosti zamjenice člana Vijeća

	2. 
	Prijedlog zaključka o izvješću Mandatnog povjerenstva o prestanku obnašanja dužnosti člana Vijeća Gradske četvrti Novi Zagreb - istok na temelju ostavke i početku obnašanja dužnosti zamjenice člana Vijeća

	3. 
	Polaganje prisege

	4. 
	Godišnji izvještaj o izvršenju Financijskog plana Gradske četvrti Novi Zagreb - istok za 2018.

	5. 
	Zaključak o davanju mišljenja na Konačni prijedlog Odluke o donošenju Urbanističkog plana uređenja groblja Jakuševec

	6. 
	Zaključak o davanju mišljenja na Prijedlog odluke o visini turističke pristojbe za 2020. godinu

	7.
	Zaključak o provedbi aktivnosti u okviru Nacionalnog EU projekta „Živjeti zdravo“

	8.
	Očitovanje na inicijativu za odvoz glomaznog otpada

	9. 
	Pitanja, prijedlozi i obavijesti




Ad. 1.  Izvješće Mandatnog povjerenstva o prestanku obnašanja dužnosti člana Vijeća Gradske četvrti Novi Zagreb - istok na temelju ostavke i početku obnašanja dužnosti zamjenice člana Vijeća

Predsjednica Mandatnog povjerenstva Nevenka Lasić podnosi
I Z V J E Š Ć E
o prestanku obnašanja dužnosti člana Vijeća Gradske četvrti Novi Zagreb – istok na temelju ostavke i početku obnašanja dužnosti zamjenice člana Vijeća

I.

A) Mandatno povjerenstvo utvrđuje da ZVONIMIR VLAHOV, iz Zagreba, Lojenov prilaz 4, prestaje s obnašanjem dužnosti člana Vijeća Gradske četvrti Novi Zagreb – istok na temelju ostavke s danom 09. srpnja 2019., sukladno članku 13. stavcima 1. i 2. Odluke o izborima članova vijeća gradskih četvrti i članova vijeća mjesnih odbora (Službeni glasnik Grada Zagreba 4/13, 5/17, 7/17 i 2/19).

	B)  Mandatno povjerenstvo utvrđuje da NADA BAŠIĆ, iz Zagreba, Matunova ulica 3, započinje s obnašanjem dužnosti zamjenice člana Vijeća Gradske četvrti Novi Zagreb – istok s danom 01. kolovoza 2019., sukladno članku 14. stavcima 1. i 3. Odluke o izborima članova vijeća gradskih četvrti i članova vijeća mjesnih odbora (Službeni glasnik Grada Zagreba 4/13, 5/17, 7/17 i 2/19).

II.

	Mandatno povjerenstvo predlaže Vijeću da donese zaključak o primanju na znanje Izvješća Mandatnog povjerenstva o početku obnašanja dužnosti zamjenice člana Vijeća 

NADE BAŠIĆ	           SOCIJALDEMOKRATSKA PARTIJA HRVATSKE – SDP
	                                   HRVATSKA NARODNA STRANKA – 
                                               LIBERALNI DEMOKRATI – HNS
                                               NAPRIJED HRVATSKA! – PROGRESIVNI SAVEZ – 
                                               NAPRIJED HRVATSKA! 


Ad. 2.  Prijedlog zaključka o izvješću Mandatnog povjerenstva o prestanku obnašanja dužnosti člana Vijeća Gradske četvrti Novi Zagreb - istok na temelju ostavke i početku obnašanja dužnosti zamjenice člana Vijeća

Izvjestitelj: Milenko Arapović

Vijeće Gradske četvrti Novi Zagreb – istok jednoglasno (16 „ZA“) donosi

Z A K LJ U Č A K
o izvješću Mandatnog povjerenstva o prestanku obnašanja dužnosti člana 
Vijeća Gradske četvrti Novi Zagreb – istok na temelju ostavke 
i početku obnašanja dužnosti zamjenice člana Vijeća

1. Prima se na znanje izvješće Mandatnog povjerenstva o prestanku obnašanja dužnosti člana Vijeća Gradske četvrti Novi Zagreb – istok na temelju ostavke i početku obnašanja dužnosti zamjenice člana Vijeća.

1. Dana 09. srpnja 2019.. ZVONIMIR VLAHOV prestaje s obnašanjem dužnosti člana Vijeća Gradske četvrti Novi Zagreb – istok na temelju ostavke. 
NADA BAŠIĆ počinje s obnašanjem dužnosti zamjenice člana Vijeća 01. kolovoza 2019.

1. Ovaj će zaključak biti objavljen u Službenom glasniku Grada Zagreba.

Ad. 3.  Polaganje prisege

Predsjednik Milenko Arapović moli kolegicu Nadu Bašić da pročita tekst prisege i prisegne.

Članica Vijeća Nada Bašić čita tekst prisege te izgovara riječ „PRISEŽEM“.

/Potpisani tekst prisege članice Vijeća prilaže se ovom zapisniku./

Predsjednik Milenko Arapović u ime Vijeća čestita Nadi Bašić.


Ad. 4.  Godišnji izvještaj o izvršenju Financijskog plana Gradske četvrti Novi Zagreb - istok za 2018.

U raspravi sudjeluju: Milenko Arapović i Mirela Mikić Muha.

Vijeće Gradske četvrti Novi Zagreb – istok većinom glasova (15 „ZA“ i 1 „SUZDRŽAN“) donosi
[image: ]
Ad. 5.  Zaključak o davanju mišljenja na Konačni prijedlog Odluke o donošenju Urbanističkog plana uređenja groblja Jakuševec

Izvjestitelj: Milenko Arapović

Vijeće Gradske četvrti Novi Zagreb – istok većinom glasova (13 „ZA“, 2 „PROTIV“ i 1 „SUZDRŽAN“) donosi

Z A K L J U Č A K
o davanju mišljenja na Konačni prijedlog Odluke o donošenju Urbanističkog plana uređenja Groblje Jakuševec

1. Vijeće Gradske četvrti Novi Zagreb – istok daje pozitivno mišljenje na Konačni prijedlog Odluke o donošenju Urbanističkog plana uređenja Groblje Jakuševec.

2. Ovaj će zaključak biti upućen Gradskom uredu za strategijsko planiranje i razvoj Grada, Sektoru za prostorno i urbanističko planiranje.
	
	



Ad. 6.  Zaključak o davanju mišljenja na Prijedlog odluke o visini turističke pristojbe za 2020. godinu

Izvjestitelj: Milenko Arapović

Vijeće Gradske četvrti Novi Zagreb – istok većinom glasova (11 „ZA“, 3 „PROTIV“ i 1 „SUZDRŽAN“) donosi

Z A K L J U Č A K
o davanju mišljenja na Prijedlog odluke o visini turističke pristojbe za 2020.

1. Vijeće Gradske četvrti Novi Zagreb – istok daje pozitivno mišljenje na Prijedlog odluke o visini turističke pristojbe za 2020.

2. Ovaj će zaključak biti upućen Stručnoj službi gradonačelnika.

/Član Vijeća Teodor Celakoski nije bio prisutnan u dvorani kod glasovanja./

Ad. 7. Zaključak o provedbi aktivnosti u okviru Nacionalnog EU projekta „Živjeti zdravo“

U raspravi sudjeluju: Milenko Arapović, Nevenka Lasić, Željka Novak, Ljerkica Perešin, Renata Bedeković, Igor Bočkaj, Mirela Mikić Muha i Imran Srebreniković.

/Član Vijeća Vedran Markoš napustio sjednicu./

Vijeće Gradske četvrti Novi Zagreb – istok većinom glasova (13 „ZA“ i 2 „SUZDRŽANA“) donosi

Z A K L J U Č A K
o provedbi aktivnosti u okviru Nacionalnog EU projekta „Živjeti zdravo“
1. Vijeće Gradske četvrti Novi Zagreb – istok upoznato je s provedbom Nacionalnog EU projekta „Živjeti zdravo“ i pozdravlja prijedlog da se planirane aktivnosti provedu upravo na području ove Gradske četvrti.

1. Za uređenje hodačke staze provođenjem aktivnosti Hodanjem do zdravlja predlaže se lokacija Parka Vjekoslava Majera.

1. Kao lokacija za uređenje i označavanje parka predlaže se zelena površina u Ulici Božidara Magovca, k.č.br. 1120, k.o. Zaprudski otok (zapadno od „Mamutice“).

1. Ovaj će zaključak biti upućen Gradskom uredu za zdravstvo i Hrvatskom zavodu za javno zdravstvo.
	
	



Ad. 8 . Očitovanje na inicijativu za odvoz glomaznog otpada

U raspravi sudjeluju: Milenko Arapović, Željka Novak, Zvonimir Rukavina, Mirela Mikić Muha, Ratko Bedeković, Teodor Celakoski, Nevenka Lasić, Zoran Rotim, Frane Knezović, Ljerkica Perešin i Igor Bočkaj.

Vijeće Gradske četvrti Novi Zagreb – istok većinom glasova (9 „ZA“ i 6 „SUZDRŽANIH“) donosi 

Z A K L J U Č A K
o inicijativi za promjenom sadašnjeg načina odvoza glomaznog otpada


7. Vijeće Gradske četvrti Novi Zagreb – istok inicira promjenu sadašnjeg načina odvoza glomaznog komunalnog otpada, na način da se on odvozi dva puta godišnje.

8. Ovaj će zaključak biti upućen Gradskom uredu za mjesnu samoupravu na daljnje postupanje.

Ad. 9. Pitanja, prijedlozi i obavijesti

Član Vijeća Imran Srebreniković postavlja pitanje kada će se izaći na teren u Vijenac Frane Gotovca i izvesti radovi na uređivanju istog.

Članica Vijeća Mirela Mikić Muha napominje da još nije primila troškovnik za uređivanje Sarajevske ceste.

Predsjednik Vijeća Milenko Arapović informira o očitovanjima na prijedloge članice Vijeća Mirele Mikić Muha. Vijeće Gradske četvrti je početkom osmog mjeseca dobilo zahtjev od Gradskog ureda za poljoprivredu da se očituje o produljenju roka za držanje domaćih životinja do 31.12.2019.,  kako bi se dala mogućnost postojećim OPG-ovima da se dogovore sa Gradom, a i Zakon EU dozvoljava samo do kraja 2019. godine. Vlasnici će se još jednom pozvati, ne samo iz Jakuševca već iz cijelog grada, i donijet će se unificirana, kompletna odluka. Kada je zaprimljen zahtjev, isti dan je proslijeđen mjesnom odboru. Također su pozvani svi članovi Vijeća Gradske četvrti da se očituju o tome tko može biti prisutan na sjednici  8.8., međutim ispostavilo se da bi moglo biti prisutno svega 6 vijećnika. Slijedom toga, poslana je elektronska obavijest svim članovima vijeća da se očituju na prijedlog Gradskog ureda za poljoprivredu i šumarstvo o produljenju roka kojim se dopušta držanje domaćih životinja. Dvanaest članova vijeća očitovalo se za produljenje roka do kraja godine. Obzirom da je većina članova podržala prijedlog napisan je dopis u kojem je obrazloženo da Vijeće nije bilo u mogućnosti održati sjednicu u zakazanom roku obzirom da je većina vijećnika bila izvan Zagreba, te da je elektronskim putem konstatirano kako je većina vijećnika, 12 od 18, suglasna s predloženim rokom. Vijeće nije moglo donijeti zaključak jer nije održana sjednica. 

Članica Vijeća Mirela Mikić Muha napominje da se mišljenje donosi zaključkom,  te se na osnovi tog dopisa ne može ništa poduzimati. Vijeće je unaprijed znalo da rok do kojeg je dozvoljeno držanje domaćih životinja ističe u osmom mjesecu. Vijeće je također upoznato da je tijekom mjeseca travnja i srpnja pet mjesnih odbora sa područja gradske četvrti donijelo zaključke kojima ne podržavaju produljenje roka za držanje domaćih životinja. Ne razumije zbog čega je vijeće čekalo godišnje odmore, jer ona je tražila da se Vijeće očituje već u 4. mjesecu, kada je gradski zastupnik Mišić postavio to pitanje na sjednici Gradske skupštine. Napominje da je dobila odgovor kako će se Vijeće očitovati onda kada za to dođe vrijeme. Traži da dobije imena i prezimena dvanaest članova Vijeća koji su podržali protuzakonitu naredbu  gradonačelnika. Ističe da je Naredba u suprotnosti sa Ustavom Republike Hrvatske i sa Zakonom o prostornom uređenju, sa njegovim podzakonskim propisom GUP-om koji definira od 2013. kompletno područje mjesnog odbora Jakuševec kao M1 zonu, dakle stambeno-poslovnu. Upoznaje vijećnike da je dobila očitovanje od Ministarstva uprave da je gradonačelnikova naredba ispod zakona. Napominje da je obavijestila ministarstvo, državni inspektorat, te da će dignuti kaznenu tužbu protiv gradonačelnika i svih ostalih koji su u to uključeni, jer je ova odluka protuzakonita. Ističe da ovo vijeće iz moralnih razloga nije trebalo podržavati protuzakonite naredbe, jer svi članovi vijeća su položili prisegu.

Predsjednik Vijeća Milenko Arapović odgovara da su svi nevini dok im se ne dokaže.

Član Vijeća Frane Knezović napominje da bi on ovdje uvrstio i kućne ljubimce jer ih ima toliko po Zagrebu.

Predsjednik Vijeća Milenko Arapović informira da je upućena požurnica o hitnom postavljanju dva mjerna senzora na području gradske četvrti uključujući ih u Eko kartu Grada Zagreba. Osnovana je radna grupa u kojoj su tri člana Vijeća, koja se sastaje svaki mjesec na temu kvalitete zraka u naselju Jakuševec i u čitavoj gradskoj četvrti. Na tim radnim grupama je razgovarano o mjernim stanicama, o javnom zdravstvu itd. Predlaže, obzirom da će radna grupa održati sastanak sutra, da Vijeće podrži ovaj prijedlog. 

/Članovi Vijeća Zvonimir Rukavina, Dario Laštre i Frane Knezović napustili sjednicu./

Članica Vijeća Mirela Mikić Muha odgovara da je Vijeće prošle godine zatražilo postavljanje senzora i dodavanje na eko kartu. Napominje da je gospodin Šostar na sjednici Vijeća obećao da će se postaviti u roku tri mjeseca, uključujući i javnu nabavu. Tada je dobivena informacija da senzor košta 200 tisuća kuna, međutim ništa nije napravljeno. Ističe da je katastrofalni požar na Jakuševcu bio organizirano trovanje građana. Nitko ne zna što smo udahnuli jer dioksini nisu mjereni. Upoznaje vijećnike da je inzistirala i tražila od nastavnog zavoda da se dioksini mjere, da bi dobila odgovor od Nastavnog zavoda da dioksini nisu mjereni iz razloga jer nemaju uređaj za mjerenje. Ističe da će sutra predložiti da Andrija Štampar kupi uređaj, jer Cios je gorio pet puta, gorilo je i na Jakuševcu. Nema nikakvih razloga da se u Hrvatskoj dioksini ne mjere.
Predsjednik Vijeća Milenko Arapović informira da je na sastanku kod gradonačelnika dobivena informacija o paljenju otpada i smeća ponedjeljkom i četvrtkom nakon sajma u Jakuševcu. Formirana je radna grupa u kojoj su predsjednik Mjesnog odbora Jakuševec, predstavnik Čistoće, zaštitari i predstavnici Gradskog ureda za prostorno uređenje koji će ponedjeljkom i četvrtkom zaprimati prijave, kontrolirati stanje i donositi zaključke.

Članica Vijeća Mirela Mikić Muha upoznaje vijećnike da je na policiji podnijela prijavu protiv nepoznatog počinitelja vezano uz paljenje smeća. Dobila je broj dežurnog policajca, kojeg se može nazvati kad netko ponovo tamo pali. Napominje da je zvala prije sedam dana. Gospodin koji se javio je rekao da u tom trenutku nema koga poslati jer su na uviđaju zbog obiteljskog nasilja, te da će poslije uviđaja otići tamo, ali da pretpostavlja da će do tada prestati gorjeti. Informira da je otišla na Jakuševec, sve snimila i nazvala policiju. 

Član Vijeća Ratko Bedeković smatra da je to nedovoljno i tu je policija debelo zakazala, jer se na mjestima gdje skupljaju otpad koji se prikupi nedjeljom i srijedom, kontinuirano pali i to podliježe kaznenoj odgovornosti. Napominje da bi Policija trebala po službenoj dužnosti pokrenuti kaznenu prijavu, jer taj prostor je u krugu sajma automobila, to je njihovo i to se svjesno i ciljano pali.

Predsjednik Vijeća Milenko Arapović informira da je na području gradske četvrti u parku za pse postavljen javni zdenac s pitkom vodom.

Članica Vijeća Mirela Mikić Muha postavlja pitanje kada će se realizirati projekt uređenja Sarajevske i gradnja tramvajske pruge istom.

Predsjednik Vijeća Milenko Arapović odgovara da je u postupku dobivanja lokacijske i građevinske dozvole, te da čekamo povratka djelatnika s godišnjeg odmora kako bi dobili informaciju.

Članica Vijeća Željka Novak napominje da nije sanirana rupa koju je spomenula na prethodnoj sjednici, uz šaht sjeverno od Božidara Magovca.

Članica Vijeća Mirela Mikić Muha dobila je informaciju da područni dječji vrtić Tratinčica u Jakuševcu ima veliki vrt, tendu i voljeli bi imati prirodni hlad. Postavlja pitanje kakve su mogućnosti da se posadi već izraslo drveće.

Predsjednik Vijeća Milenko Arapović odgovara da je drveće posađeno.

Članica Vijeća Nada Bašić postavlja pitanje kada će se urediti Matunova ulice uz stari stočni sajam.

Predsjednik Vijeća Milenko Arapović odgovara da je Mjesni odbor Hrelić tražilo uređivanje navedene površine, da se napravi šetnica i park. Pokrenute su radnje kako bi se dobile dozvole obzirom da je zemljište u vlasništvu Hrvatskih željeznica. Projekt uređenja izrađuje Zrinjevac.

/Član Vijeća Imran Srebreniković napustio sjednicu./

Članica Vijeća Željka Novak iznosi veliki problem ambrozije.

Članica Vijeća Ljerkica Perešin postavlja pitanje u kojoj je fazi izgradnja škole u Jakuševcu, jer dobila je informaciju da su u prvi razred Osnovne škole Frana Galovića upisan jedan razred manje, a u osnovnu školu Dugave dva razreda više.

Članica Vijeća Renata Bedeković informira da je izdavanje građevinske dozvole je u postupku, sportska dvorana je bila prevelikih gabarita pa se radila izmjena. Dobivena je informacija da bi u proljeće mogla početi gradnja.

Članica Vijeća Mirela Mikić Muha informira o problemu u ulici Murati, na čijem je kraju auto otpad.

Predsjednik Vijeća Milenko Arapović odgovara da je podnesena prijava i u tijeku je sudski postupak.

Član Vijeća Ratko Bedeković postavlja pitanje vlasništva derutnih objekata u kojim žive ljudi na starom stočnom sajmištu.

Članica Vijeća Renata Bedeković izražava žaljenje što su stanovnici Jakuševca bili neugodni na sastanku kod pročelnice a vezano uz proširenje Tišinske IV. odvojka i Kamenarke, te ona kao vijećnica odustaje od svog nastojanja da se pristupi uređivanju i proširenju Tišinskog odvojka.


Sjednica je završila u 18:28 sati.

Zapisnik izradila:
Tatjana Banek

KLASA: 026-03/19-001/79
URBROJ: 251-06-11-9/001-19-2
Zagreb, 29. kolovoza 2019.

PREDSJEDNIK 
VIJEĆA GRADSKE ČETVRTI 
NOVI ZAGREB - ISTOK

Milenko Arapović

OSNOVNA I POTANJA NAMJENA

Izvršenje 

prethodne 

godine

Plan za 2018.

Ostvareno 

prihoda za 

2018.

Ostvareno 

rashoda za 

2018.

Indeks 

(6/4*100)

1 2 3 4 5 6 7

RASHODI 38.653.934,7146.293.600,0041.855.664,3241.855.664,32 90,41

3 RASHODI POSLOVANJA 26.681.348,8928.934.000,0027.667.934,8127.667.934,81 95,62

32 Materijalni rashodi 26.681.348,8928.934.000,0027.667.934,8127.667.934,81 95,62

322 Rashodi za usluge 0,00 20.000,00 4.812,56 4.812,56 24,06

3223 Energija 0,00 20.000,00 4.812,56 4.812,56 24,06

323 Rashodi za usluge 25.132.164,7525.552.000,0025.040.927,1025.040.927,10 98,00

3232 Usluge tekućeg i investicijskog održavanja 12.307.790,9412.006.000,0011.378.872,0711.378.872,07 94,78

3232 Usluge tekućeg i investicijskog održavanja - PMKA MO12.794.379,5113.461.000,0013.579.266,4313.579.266,43 100,88

3235 Zakupnine i najamnine 0,00 25.000,00 22.800,00 22.800,00 91,20

3237 Intelektualne i osobne usluge 29.994,30 60.000,00 59.988,60 59.988,60 99,98

329 Ostali nespomenuti rashodi poslovanja 1.549.184,14 3.362.000,00 2.622.195,15 2.622.195,15 78,00

3291

Naknade za rad predstavničkih i izvršnih tijela, 

povjerenstava i slično

1.311.933,05 3.060.000,00 2.346.237,87 2.346.237,87 76,67

3299 Ostali nespomenuti rashodi poslovanja 237.251,09 302.000,00 275.957,28 275.957,28 91,38

38 Ostali rashodi 0,00 223.000,00 222.756,88 222.756,88 99,89

382 Kapitalne donacije 0,00 223.000,00 222.756,88 222.756,88 99,89

3821 Kapitalne donacije neprofitnim organizacijama 0,00 223.000,00 222.756,88 222.756,88 99,89

4 RASHODI ZA NABAVU NEFINANCIJSKE IMOVINE 238.705,60 2.380.000,00 204.019,90 204.019,90 8,57

42 Rashodi za nabavu proizvedene dugotrajne imovine 238.705,60 2.380.000,00 204.019,90 204.019,90 8,57

421 Građevinski objekti 75.281,85 2.180.000,00 171.639,90 171.639,90 7,87

4214 Ostali građevinski objekti 75.281,85 2.180.000,00 171.639,90 171.639,90 7,87

422 Uredska oprema i namještaj 163.423,75 200.000,00 32.380,00 32.380,00 16,19

4221 Uredska oprema i namještaj 163.423,75 200.000,00 32.380,00 32.380,00 16,19

3 RASHODI POSLOVANJA 11.733.880,2214.756.600,0013.760.952,7313.760.952,73 93,25

32 Materijalni rashodi 11.733.880,2214.756.600,0013.760.952,7313.760.952,73 93,25

323 Rashodi za usluge 11.733.880,2214.756.600,0013.760.952,7313.760.952,73 93,25

3232 Usluge tekućeg i investicijskog održavanja - VIO 546.568,52 900.000,00 866.908,52 866.908,52 96,32

3232 Usluge tekućeg i investicijskog održavanja - ČISTOĆA 2.334.414,40 2.340.000,00 2.411.440,01 2.411.440,01 103,05

3232 Usluge tekućeg i investicijskog održavanja - ZRINJEVAC 5.952.864,79 8.591.600,00 8.097.980,56 8.097.980,56 94,25

3232 Usluge tekućeg i investicijskog održavanja - ZC 2.900.032,51 2.925.000,00 2.384.623,64 2.384.623,64 81,53

Ovaj će Godišnji izvještaj biti objavljen u Službenom glasniku Grada Zagreba.



Članak 1.

GODIŠNJI IZVJEŠTAJ O IZVRŠENJU FINANCIJSKOG PLANA

Gradske četvrti Novi Zagreb - istok za 2018. 

Godišnji izvještaj o izvršenju Financijskog plana Gradske četvrti Novi Zagreb - istok ostvaren je u 2018. kako slijedi:

Članak 2.


